title: Festival del Cantar d'Eurovisión 2022
text: Varies emisores expresaron la so preocupación pola decisión y emitieron comunicaos pidiendo la eliminación de Rusia del festival. Amás de UA:PBC de Ucraína, les emisores de otros nueve países solicitaron a la XER que cambiara la decisión: DR de Dinamarca, ERR d'Estonia, Yle de Finlandia, RÚV d'Islandia, LRT de Lituania, AVROTROS de Países Baxos, NRK de Noruega, TVP de Polonia y SVT de Suecia. Yle tamién declaró que retiraría la so participación si Rusia nun yera excluía del concursu. Esto foi seguíu por un anuncio similar de ERR. Los representantes letones Citi Zēni también instaron a la XER a reconsiderar la participación rusa. El 25 de febreru de 2022, la XER anunció finalmente que Rusia nun competiría nel festival, afirmando que "a la lluz de la crisis sin precedentes n'Ucraína, la inclusión d'una entrada rusa nel Concursu d'esti añu desacreditaría la competencia".